Vickers vant kampen om kontrakten ved hjelp av sin agent Basil Zaharoff, som hadde gode kontakter med admiralitetet. Han la fram «design no. 160» for MTK, som allerede hadde utarbeidet spesifikasjonene. Britene tilpasset sin design, med Zaharoffs hjelp, fram til 13. juni 1905 da kontrakten ble underskrevet. Man hadde først tenkt seg en «all-big-gun»-design med tolv 254 mm kanoner i et heksagonalt tårnarrangement, men komiteen, som for øvrig var forstyrret av urolighetene i året 1905, valgte blandet bestykning og et deplasement på 13 000 tonn.